*Jézus így válaszolt nekik: „Eljött az óra, hogy megdicsőíttessék az Emberfia. (Jn 12,23)*

Mintha Jézus ki kerülné a választ. Nem rohan a görögök elé, hanem egy sokkal fontosabb kijelentést tesz: eljött az óra. Földi pályafutása végéhez közeledik, elvégezve a rábízatott munka.

Ez az időpont közeledés a halál ideje. Jézus egész földi élete arról szól, hogy meg akar halni. Nem az élettől menekül, hanem halálának áldozat volta miatt készül erre. Az Ő halála a bűnökért elvégzendő áldozat. Ha felmerül az a kérdés, kinek a bűneiért, a válasz: mindenki összes bűnéért. Ez az áldozat szerez Jézus számára megdicsőülést. Ez hozza el a lehetőségét annak, hogy Ő ismét az Atya közelében legyen, és hogy mi is oda kerüljünk. Haszonélvezője vagy ennek a lehetőségnek? *Vadon Gyula*